Prezident Obama ayollarni ta’lim sari undadi
“Muvaffaqiyat qozonish, hayotda o’rningni topish mushkul. Orzudan yuz o’girmang", - dedi prezident Barnard ayollar kollejida so'zlab.
U Nyu-Yorkdagi Barnard ayollar kollejida so’zladi. Kollej Kolumbiya Universitetining bo’limi hisoblanadi. Obama mazkur dargohni 1983-yilda tugatgan. Aynan o’sha yili Kolumbiyaga ayollar o’qishga qabul qilingan edi. “Muvaffaqiyat qozonish, hayotda o’rningni topish mushkul. Buning uchun sabr-toqat, mehnat zarur. Bu kurashda mag’lubiyat ham bo’lishi aniq. Ishonchsizlik, shubha bilan yuzlashgan damda bardam bo’ling. Orzudan yuz o’girmang, ajdodlar muvaffaqiyatini unutmang”, - dedi Barak Obama. Obamaning aytishicha, Qo’shma Shtatlarda, idoralarda xotin-qizlar doim ham teng imkoniyatdan foydalana olmagan. Bugun ular ishchi kuchining yarmini tashkil etadi. Universitet bitiruvchilarining yarmi ham bugun xotin-qizlar. Erishilgan nuqtada to’xtab qolmang, jo’shqin, limmo-lim to’la hayot kechiring, dedi Barak Obama.